दुबई: एशिया कप 2018 के फाइनल में भारत के खिलाफ बांग्लादेश ने बड़ा बदलाव किया। टॉस हारकर पहले खेलने उतरी बांग्लादेश टीम ने ओपनिंग पर लिटन दास के साथ मेहदी हसन मिराज को ओपनिंग पर भेजा। मेहदी हसन मिराज अपने क्रिकेट करियर में किसी भी प्रारूप में पहली बार ओपनिंग करने उतरे थे। मेहदी हसन ने टीम के लिए ना सिर्फ ओपनिंग बल्लेबाजी की, बल्कि गेंदबाजी की शुरुआत भी की। एक ही मैच में बल्लेबाजी और गेंदबाजी की शुरुआत करने वाले मेहदी हसन पहले बांग्लादेशी खिलाड़ी बन गए हैं।